《过拂水山庄》
清代·冯登府

白头诗侣忆松圆，感慨沧桑不计年。生死难逃穷鬼骂，文章枉受美人怜。

杜陵老去悲秋雨，谢墅荒余冷暮烟。九庙冬青零落尽，不堪红豆续新篇。

作者简介：清浙江嘉兴人，字云伯，号柳东，又号勺园。嘉庆二十五年进士。官宁波府学教授。治经通汉宋，古文宗桐城。精声音训诂，工诗，善词。有《三家诗异文疏證》、《十三经诂答问》、《石经阁文集》。